บาทอ่อนฉุดกำไร PTTEP ไตรมาส 2/61 หด 52% ยังใจดีปันผล 1.75 บ. XD 8 ส.ค.นี้
บาทอ่อนฉุดกำไร PTTEP ไตรมาส 2/61 หด 52% เหลือ 3.59 พันลบ. จากปีก่อนกำไร 7.54 พันลบ. ขณะเดียวกันช่วง 6 เดือนแรกมีกำไร 1.70 หมื่นลบ. ลดลง 14% จากปีก่อนมีกำไร 1.98 หมื่นลบ. ยังใจดีปันผล 1.75 บ. XD 8 ส.ค.นี้ เคาะจ่าย 24 ส.ค.61
26 ก.ค. 2561

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

ทั้งนี้ผลการดำเนินงานในไตรมาสดังกล่าวมีกำไรลดลง มีสาเหตุหลักมาจากค่าเงินบาทในช่วงไตรมาส 2 ปี 2561 อ่อนค่าลง 1.94 บาทต่อดอลลาร์ สรอ. ในขณะที่ในช่วงไตรมาส 2 ปี 2560 ค่าเงินบาทแข็งค่าขึ้น 0.47 บาทต่อดอลลาร์ สรอ. ส่งผลให้ค่าใช้จ่ายภาษีเงินได้จากผลกระทบของอัตราแลกเปลี่ยนเพิ่มขึ้น 230 ล้านดอลลาร์สรอ.
อย่างไรก็ตาม บริษัทได้ประกาศจ่ายปันผลงวดดำเนินงานวันที่ 1 ม.ค.2561 ถึงวันที่ 30 มิ.ย. 2561 อัตราจ่ายเป็นเงินสด (บาทต่อหุ้น) 1.75 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 8 ส.ค.2561 ทั้งนี้ กำหนดจ่ายเงินปันผลในวันที่ 24 ส.ค.2561